Brautskráð frá Fjölbrautaskóla Vesturlands á Akranesi í gær Í gær voru 38 nemendur brautskráðir frá FVA á Akranesi . Athöfnin fór fram á sal skólans og hófst klukkan 14 . Jens B. Baldursson aðstoðarskólameistari flutti annál haustannar og Baldvin Már Kristjánsson nýstúdent flutti ávarp fyrir hönd útskriftarnema . Af þeim 38 sem útskrifuðust voru 18 stúlkur og 20 piltar . Þrír höfðu lokið burtfararprófi af iðnbraut og 35 höfðu lokið stúdentsprófi . Flestir , eða 30 , eiga lögheimili á Akranesi . Af hinum átta eru fimm víðsvegar að af Vesturlandi , einn á heimili í Neskaupstað , einn í Garðabæ og einn í Reykjavík . Tónlistarmenn sem fram komu við athöfnina voru Sólveig Rún Samúelsdóttir sem söng við undirleik Birgis Þórissonar og flautuleikararnir Patrycja Szalkowicz , Elsa María Guðlaugsdóttir og Sigrún Ágústa Sigurðardóttir . Nokkrir útskriftarnemar fengu verðlaun og viðurkenningar fyrir góðan námsárangur og störf að félagsmálum . Nöfn þeirra sem gáfu verðlaun eru innan sviga : Elísa Svala Elvarsdóttir fyrir ágætan námsárangur í íþróttum ( Landsbankinn á Akranesi ) og í líffræði ( Soroptimistasystur á Akranesi ) . Hekla Haraldsdóttir fyrir ágætan námsárangur í efnafræði ( Norðurál ehf. ) og í þýsku ( Íslandsbanki á Akranesi ) . Jón Björgvin Kristjánsson fyrir ágætan námsárangur í íþróttum ( Rótarýklúbbur Akraness ) . Magnús Björn Sigurðsson fyrir ágætan námsárangur í stærðfræði ( Endurskoðunarskrifstofa Jóns Þórs Hallssonar ) . Sólveig Rún Samúelsdóttir fyrir bestan árangur á stúdentsprófi við Fjölbrautaskóla Vesturlands á haustönn 2013 ( Fjölbrautaskóli Vesturlands ) , fyrir góð störf að félags - og menningarmálum í skólanum ( Minningarsjóður Karls Kristins Kristjánssonar ) og fyrir ágætan námsárangur í efnafræði ( Efnafræðifélag Íslands ) , íslensku og sögu ( Uppheimar ) , líffræði ( Elkem Ísland ehf. ) og þýsku ( Eymundsson á Akranesi ) . Fleiri myndir frá athöfninni munu birtast í Skessuhorni 3. janúar nk .